**ZAPISNIK**

**Sa 21. sjednice ŠKOLSKOG ODBORA**

**održane dana 08.05.2023. godine**

**u prostorijama O.Š. „Franjo Hanaman“ Drenovci**

**s početkom u 13 i 30 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Marija Damjanović - predstavnik Učiteljskog vijeća,
4. Biserka Misir - predstavnik Učiteljskog vijeća,

Izočni: 1. Darko Pušeljić – predstavnik zaposlenika. Predstavnik zaposlenika otkazao ugovor o radu te nije bio nazočan jer je zaposlen u drugoj školi.

2. Marina Kalistović - predstavnik Vijeća roditelja,

3. Stjepan Oroz - predstavnik osnivača

Ostali nazočni:

* Marijana Raguž - ravnateljica
* Mirzeta Deronjić - zapisničar

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno četiri (4) člana te navodi da se mogu donositi pravovaljane odluke, pa predlaže slijedeći

**Dnevni red:**

1. Usvajanje zapisnika s prethodne sjednice Školskog odbora,
2. Izvještaj o provedenim natječajima za tajnika škole i učitelja geografije i glasanje o suglasnosti za zapošljavanje tajnika na neodređeno i za zapošljavanje zamjene za predmet Geografija na određeno vrijeme.
3. Razno

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa četiri (4) glasa - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Osnovna škola Franjo Hanaman je dana 6. travnja 2023.godine na stranicama Hrvatskog zavoda za zapošljavanje i oglasnoj ploči škole objavila dva natječaja. Jedan natječaj je bio za radno mjesto učitelj Geografije, 1 izvršitelj na određeno nepuno radno vrijeme (15 sati tjedno). Drugi natječaj je bio za tajnika škole, 1 izvršitelj na neodređeno puno radno vrijeme.

Na natječaj za učitelja Geografije pristigla je jedna (1) prijava. Prijavila se Maja Miličević, nestručna osoba, koja je po zanimanju učitelj kemije. S obzirom da se nitko drugi nije prijavio, njena prijava kao nestručne osobe je pravodobna a njena dokumentacija je bila potpuna na prijavi. S obzirom da je Maja Miličević bila jedan kandidat nije bilo potrebe za testiranjem te je ravnateljica škole predložila školskom odboru zapošljavanje Maje Miličević na radno mjesto učiteljice Geografije, kao nestručne zamjene, na određeno vrijeme a maksimalno u zakonskom roku do 5 mjeseci.

Predsjedavateljica poziva nazočne članove da se izjasne za ili protiv . Prijedlog je usvojen sa četiri (4) glasova – „za“ i nula (0) glasova „protiv“.

Na natječaj za radno mjesto tajnik škole pristiglo je devet (9) prijava. Od devet navedenih prijava sedam (7) prijava je bilo iz skupine a), a dvije (2) prijave iz skupine b) prema pravilniku o zapošljavanju. Svih 7 prijava iz skupine a) su bile potpune sa svim prilozima i ispunjavali su uvjete natječaja. Sedam kandidata je bilo pozvano na pismeno testiranje u OŠ Franjo Hanaman održano 24.04.2023. u 10h u prostorijama škole. Četiri (4) kandidata su pristupila pismenom testiranju, ostali koji se nisu pojavili se smatralo da su povukli prijavu. Od četiri kandidata koja su pristupila testiranju najbolji na pismenom testiranju je bio Bruno Bilić sa 65 od mogućih 70 bodova. Drugi po bodovima je bio Nikola Čurčinac sa 45/70, treća Valentina Golubičić sa 36/70 i četvrta Iva Bekavac sa 35/70 bodova. Svi kandidati su u skladu sa pravilnikom pozvani na usmeni razgovor s ravnateljicom škole. Nakon obavljenih razgovora sa svim kandidatima ravnateljica škole Marijana Raguž je odlučila školskom odboru predložiti i dati na glasanje prijedlog zaključivanja ugovora o radu na neodređeno vrijeme s Brunom Bilićem koji je bio najbolji kandidat i koji ispunjava sve uvjete natječaja.

Predsjedavateljica poziva nazočne članove da se izjasne za ili protiv . Prijedlog je usvojen sa četiri (4) glasova – „za“ i nula (0) glasova „protiv“.

**Zaključak:**

**Školski odbor daje svoju suglasnost za zapošljavanjem Maje Miličević na radno mjesto učitelj Geografije, određeno nepuno radno vrijeme te daje svoju suglasnost za zapošljavanjem Brune Bilića na radno mjesto tajnik škole, neodređeno puno radno vrijeme.**

**Ad 3.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 14 sati.

Zapisničar: M.P. Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mirzeta Deronjić) (Biserka Misir)

KLASA: 007-02/23-01/03

URBROJ: 2196-68-23-02

U Drenovcima, 08.05.2023. godine